1. Δημόσια πληροφόρηση για τα πμσ

Τα ΑΕΙ είναι υποχρεωμένα να δημοσιοποιούν τις εκπαιδευτικές και ακαδημαϊκές τους δραστηριότητες που αφορουν στα πμσ με άμεσο και προσβάσιμο τρόπο. Οι σχετικές πληροφορίες θα πρέπει να είναι επικαιροποιημένες και διατυπωμένες με αντικειμενικότητα και σαφήνεια.

Το ΠΜΣ «Παγκόσμια Υγεία – Ιατρική των Καταστροφών» της Ιατρικής Σχολής του Εθνικού και Καποδιστριακού Πανεπιστημίου Αθηνών παρέχει δημόσια πληροφόρηση μέσω της ιστοσελίδας του, της ιστοσελίδας του Τμήματος, της Ιστοσελίδας του ΕΚΠΑ, τις σελίδες του στα μέσα κοινωνικής δικτύωσης , καθώς και μέσω ενημερωτικών φυλλαδίων, αφισών και προσκλήσεων που αναρτώνται σε κομβικά σημεία του Τμήματος (γραμματείες, σπουδαστήρια, εργαστήρια), και προωθούνται ηλεκτρονικά προκειμένου να γνωστοποιηθούν και με αυτόν τον τρόπο σε φοιτητές, διδάσκοντες και όλους τους ενδιαφερόμενους, οι δράσεις τα βασικά συστατικά και δραστηριότητες της ακαδημαϊκής καθημερινότητάς του.

* 1. **Ιστοσελίδα του ΠΜΣ «Παγκόσμια Υγεία – Ιατρική των Καταστροφών»**

Το ΠΜΣ «Παγκόσμια Υγεία – Ιατρική των Καταστροφών» της Ιατρικής Σχολής του Εθνικού και Καποδιστριακού Πανεπιστημίου Αθηνών δίνει μεγάλη βαρύτητα στην ουσιαστική και έγκαιρη ενημέρωση όλων των ενδιαφερομένων για το πρόγραμμα σπουδών του (σημερινούς και μελλοντικούς φοιτητές του, ερευνητές, μέλη της Ακαδημαϊκής Κοινότητας, Αποφοίτους). Για το λόγο αυτό διαθέτει μια πολύ καλά οργανωμένη και εύκολα προσβάσιμη ιστοσελίδα <https://crisis.med.uoa.gr/> ) όπου προβάλλονται με τρόπο εύληπτο όλα τα σχετικά στοιχεία για το ΠΜΣ και τα οποία είναι προσβάσιμα από όλους τους ενδιαφερόμενους. Η πληροφόρηση μέσω της ιστοσελίδας γίνεται στην ελληνική και στην αγγλική γλώσσα. Μια από τις βασικές δράσεις-πρωτοβουλίες το αμέσως επόμενο χρονικό διάστημα η αναβάθμιση ο περαιτέρω εμπλουτισμός της αγγλικής έκδοσής της.

Στην ιστοσελίδα έχουν αναρτηθεί:

* + - Η Πολιτική ποιότητας του ΠΜΣ οι στόχοι και τα μαθησιακά αποτελέσματα του.
    - Ο Οδηγός Σπουδών του τρέχοντος ακαδημαϊκού έτους
    - Ο Κανονισμός λειτουργίας μηχανισμού διαχείρισης παραπόνων και ενστάσεων φοιτητών
    - Ο Κανονισμός λειτουργίας θεσμού ακαδημαϊκού συμβούλου
    - Ο Εσωτερικός κανονισμός λειτουργίας του ΠΜΣ
    - Ο Κανονισμός Δεοντολογίας της Έρευνας
    - Ο Κανονισμός σπουδών, πρακτικής άσκησης, κινητικότητας, εκπόνησης εργασιών
    - Το περιεχόμενο και οι κατευθύνσεις του Προγράμματος Σπουδών του ΠΜΣ
    - Τα αποτελέσματα της ετήσιας εσωτερικής αξιολόγησης του ΠΜΣ

Καταγράφονται επίσης πρόσθετες πληροφορίες για προγράμματα και δράσεις του ΠΜΣ. Επιπλέον μέσω της ιστοσελίδας του ΠΜΣ οι φοιτητές μπορούν να ενημερωθούν για διαλέξεις, ημερίδες, συνέδρια και λοιπές εκδηλώσεις που οργανώνει τόσο το ΠΜΣ όσο και η Ιατρική Σχολή γενικότερα.

Προβάλλονται επίσης επιστημονικά και ερευνητικά πεδία που γίνονται με ευθύνη των μελών ΔΕΠ που διδάσκουν στο ΠΜΣ. Παρουσιάζονται τα μέλη ΔΕΠ του Τμήματος που διδάσκουν στο ΠΜΣ, οι επισκέπτες καθηγητές και οι συνεργάτες του ΠΜΣ με βιογραφικά που περιλαμβάνουν την ερευνητική, συγγραφική και ακαδημαϊκή τους δραστηριότητα καθώς και το διοικητικό και τεχνικό προσωπικό που υποστηρίζει την υλοποίηση του ΠΜΣ.

Στην ιστοσελίδα του ΠΜΣ ανακοινώνονται όλες οι επιστημονικές εκδηλώσεις, συνεργασίες και δράσεις που οργανώνει το ΠΜΣ και τα μέλη του, ενίοτε σε συνεργασία με άλλους φορείς (Πανεπιστήμια, Ερευνητικά Κέντρα κ.ά.). Στην ιστοσελίδα αναρτώνται, τέλος, οι εκθέσεις εσωτερικής και εξωτερικής αξιολόγησης του Τμήματος.

Οι ενότητες για τις οποίες παρέχονται πληροφορίες είναι:

* + - Γενική Περιγραφή του ΠΜΣ
    - Ανθρώπινο δυναμικό
    - Διεθνείς Συνεργασίες
    - Θέματα φοίτησης
    - Τα νέα μας
    - ‘Ερευνα
    - Αφιερώματα στα ΜΜΕ
    - Δράσεις
    - Επικοινωνία

Το αναλυτικό πρόγραμμα σπουδών του ΠΜΣ «Παγκόσμια Υγεία – Ιατρική των Καταστροφών» της Ιατρικής Σχολής είναι ελεύθερα διαθέσιμο στην ιστοσελίδα του ΠΜΣ και περιλαμβάνει τις προϋποθέσεις απόκτησης πτυχίου και τον κατάλογο των υποχρεωτικών και κατ’ επιλογήν μαθημάτων.

Ειδικότερα για κάθε μάθημα περιγράφονται τα εξής:

* + - ο σκοπός και ο μαθησιακός στόχος του μαθήματος
    - το περιεχόμενο διδασκαλίας
    - οι ώρες διδασκαλίας
    - οι διδακτικές και πιστωτικές μονάδες (ECTS)
    - ο τρόπος εξέτασης
  1. **Αλλα μέσα επικοινωνίας που χρησιμοποιούνται για τη δημοσιοποίηση των πληροφοριών, εκτός της ιστοσελίδας του ΠΜΣ**

Τα μέλη της ακαδημαϊκής κοινότητας του ΠΜΣ «Παγκόσμια Υγεία – Ιατρική των Καταστροφών» ενημερώνονται περαιτέρω για τις δραστηριότητες του μέσω ηλεκτρονικών μηνυμάτων που αποστέλλονται στις επιμέρους ηλεκτρονικές διευθύνσεις τους. Επίσης έχουν δημιουργηθεί και οι κάτωθι σελίδες σε μέσα κοινωνικής δικτύωσης (Social Media):

Facebook

Twitter

Instagram

Linkedin